H[erimannus*], gratia Dei Tullensium episcopus, O[delrico*] archidiacono, benedictionem. Non michi videtur laudabile, quando vestra jussio discordat a mea voluntate. Coram me et coram vobis jamdudum diffinita est justa causa domni Arnulfi*, quam de ecclesia Algisi ville certa ratione terminavit; et vos, post hęc, nescio quo zelo ductus, contraire nitimini decretis meis. Namque dederam monachis facultatem presbiterum ibidem, quem ipsi elegissent, constituere; et qualicumque modo, sive parvo premio, sive gratis, ibidem, sicut vellent, adhibere; et vos, econtra, certatis vigorem nostre jussionis, immo elemosinam nostre benivolentie evacuare. Sequimini quod justum est. [230 et 231] Predecessor meus Bertoldus* episcopus monachis celle Bertiniacensis illud altare dedit, et ego illud eis addidi, et addo quod supra jam dixi, scilicet ut in eorum arbitrio, sive parvo premio, sive gratis, pendeat constitutio presbiteri. Quamobrem decano vestro citius mandate, ut in ęcclesia eadem nullum ulterius proibeat cantare.